# Csongrád Város Polgármesterétől M

Száma: Ref/66-1/2020.

Témafelelős: Szepesi Dóra

**E l ő t e r j e s z t é s**

**Csongrád Városi Önkormányzat Képviselő-testületének**

**2020. július 27-én tartandó rendkívüli ülésére.**

Tárgy: Csongrádi Információs Központ Csemegi Károly Könyvtár és Tari László Múzeum pályázata a Kubinyi Ágoston 2020 programba

# Tisztelt Képviselő-testület!

Az emberi erőforrások minisztere – a belügyminiszterrel és a pénzügyminiszterrel egyetértésben – pályázatot hirdetett múzeumok és közérdekű muzeális intézmények részére, Kubinyi Ágoston Program 2020., melyre a múzeumok pályázhatnak:

* állandó kiállítás előkészítésére, létrehozására,
* állandó kiállítás teljes körű felújítására vagy korszerűsítésére,
* a közönség számára eddig nem hozzáférhető tárgyak bemutatására.

Múzeumok számára pályázati célra összesen **270 millió forint** áll rendelkezésre, amelyből a megítélt támogatás múzeumonként nem haladhatja meg a **30 millió forintot**. A kiírás szerint a teljes fejlesztési költség **legalább 10%-át** a települési önkormányzatnak **saját forrásként** kell biztosítania.

A Csongrádi Információs Központ Tari László Múzeum ennek keretében szeretné megvalósítani az állandó kiállítás – ennek első ütemét – és a kiállítótérhez csatlakozó előtér felújítását. A felújítás során sor kerül:

* a termek vízszigetelésére,
* a burkolat cseréjére,
* a termék festésére, a falak kijavítására,
* az elektromos hálózat fejlesztésére,
* akadálymentesítésre,
* az állandó kiállítás első termének átalakítására, felújítására,
* egy múzeumpedagógiai foglalkozások során hasznos gyereksarok és technikai sarok kialakítására.

Ezen felújítások tervezett összköltsége **11.070.373,- Ft**, amelynek a 10%-os saját forrása **1.107.037,-** **Ft.**

A fejlesztésre kerülő ingatlan helyrajzi száma: Csongrád, belterület 89. hrsz.

Címe: 6640 Csongrád, Iskola utca 2.

Kérem a Tisztelt Képviselő-testületet az előterjesztés megvitatására és a határozati javaslat elfogadására.

**Határozati javaslat**

Csongrád Városi Önkormányzat Képviselő-testülete megtárgyalta a „*Csongrádi Információs Központ Csemegi Károly Könyvtár* és *Tari László Múzeum pályázata a Kubinyi Ágoston 2020 programba”* című előterjesztést és az alábbi döntést hozza:

1. Csongrád Városi Önkormányzat Képviselő-testülete egyetért a Csongrádi Információs Központ Csemegi Károly Könyvtár és Tari László Múzeum pályázatának benyújtásával.
2. Csongrád Városi Önkormányzat biztosítja a pályázathoz szükséges 10% önrészt **1.107.037,-** **Ft.**

Határidő: 2020. július 21.

Felelős: Bedő Tamás polgármester

Erről jegyzőkönyvi kivonaton értesítést kap:

1. Képviselő-testület tagjai
2. Csongrádi Információs Központ Tari László Múzeum igazgatója
3. Fejlesztési és Üzemeltetési iroda és általa:
4. érintettek

Csongrád, 2020. július 21.

Bedő Tamás

 polgármester